CELEX: 51996PC0549
Language: da
Date: 1996-11-14
Title: Forslag til RÅDETS BESLUTNING om bemyndigelse af medlemsstaterne til fortsat at anvende de gældende punktafgiftsnedsættelser eller -fritagelser for visse typer mineralolie, når disse benyttes til særlige formål,i overensstemmelse med proceduren i artikel 8, stk. 4, i direktiv 92/81/EØF

Avis juridique important

|

51996PC0549

Forslag til RÅDETS BESLUTNING om bemyndigelse af medlemsstaterne til fortsat at anvende de gældende punktafgiftsnedsættelser eller -fritagelser for visse typer mineralolie, når disse benyttes til særlige formål,i overensstemmelse med proceduren i artikel 8, stk. 4, i direktiv 92/81/EØF  /* KOM/96/0549 ENDEL - CNS 96/0263 */  

EF-Tidende nr. C 382 af 18/12/1996 s. 0005

Forslag til Rådets beslutning om bemyndigelse af medlemsstaterne til fortsat at anvende de gældende punktafgiftsnedsættelser eller -fritagelser for visse typer mineralolie, når disse benyttes til særlige formål, i overensstemmelse med proceduren i artikel 8, stk. 4, i direktiv 92/81/EØF (96/C 382/04) KOM(96) 549 endelig udg. - 96/0263(CNS) (Forelagt af Kommissionen den 15. november 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (1), særlig artikel 8, stk. 4,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:I henhold til artikel 8, stk. 4, i direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelse for eller nedsættelse af punktafgiften på mineralolier, hvis særlige politiske hensyn taler herfor;medlemsstaterne har underrettet Kommissionen om, at de har til hensigt fortsat at anvende visse fritagelser eller nedsættelser, som deres afgiftslove allerede indeholder, eller at indføre fritagelser eller nedsættelser, for hvilke proceduren i nævnte artikel 8, stk. 4, bør anvendes;de øvrige medlemsstater er blevet underrettet herom;alle de i artikel 1 anførte fritagelser og nedsættelser fortsætter med at være i kraft indtil den 31. december 1998 med baggrund i særlige politiske hensyn, forudsat at de ikke medfører konkurrencefordrejning eller hindrer det indre marked i at fungere tilfredsstillende;alle de i artikel 2 anførte fritagelser og nedsættelser ophører med at være i kraft fra den 31. december 1996;alle de i artikel 3 anførte fritagelser og nedsættelser ophæves med virkning fra den 1. januar 1997;nedsættelserne og fritagelserne bliver løbende evalueret af Kommissionen for at sikre, at de er forenelige med det indre marked og de øvrige målsætninger i traktaten;Rådet skal i henhold til artikel 8, stk. 6, i direktiv 92/81/EØF vurdere situationen senest den 31. december 1996 på grundlag af en rapport fra Kommissionen -VEDTAGET FØLGENDE BESLUTNING:Artikel 1 I overensstemmelse med artikel 8, stk. 4, og artikel 8, stk. 6, i direktiv 92/81/EØF og med forbehold for de forpligtelser, der gælder efter Rådets direktiv 92/82/EØF af 19. oktober 1992 om indbyrdes tilnærmelse af punktafgiftsstrukturen for mineralolier (2), tillades det følgende medlemsstater at anvende eller fortsat at anvende punktafgiftsnedsættelser eller -fritagelser som anført nedenfor indtil den 31. december 1998:1) Kongeriget Belgien:- for køretøjer til lokal, offentlig personbefordring- for LPG, naturgas og methan- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og afgiftssatsen på svær brændselsolie må ikke være lavere end minimumsafgiften på svær brændselsolie i henhold til gældende EF-lovgivning.2) Kongeriget Danmark:- ved delvis tilbagebetaling til handelssektoren, forudsat at afgifterne er i overensstemmelse med EF's bestemmelser, og at den erlagte afgift, der ikke skal tilbagebetales, ikke er lavere end de minimumssatser for punktafgiften eller kontrolafgiften på mineralolier, der er fastsat i EF-lovgivningen- for køretøjer til lokal, offentlig personbefordring- ved nedsættelse for diesel for at fremme brugen af mere miljøvenlige brændstoffer, når sådanne incitamenter er knyttet til bestemte tekniske specifikationer som f.eks. massefylde, svovlindhold, destillationsinterval, flammepunkt og indeks, og forudsat at disse satser ikke er lavere end de minimumssatser for punktafgiften på mineralolier, der er fastsat i EF-lovgivningen- ved anvendelse af forskellige punktafgiftssatser for benzin leveret fra benzinstationer udstyret med genindvindingssystem for benzindampe og for benzin leveret fra andre benzinstationer, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.3) Forbundsrepublikken Tyskland:- ved brug af affaldsgas som brændsel til opvarmning- for prøver af mineralolie, der anvendes til analyse, produktionsprøver eller andre videnskabelige formål- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.4) Den Hellenske Republik:- for køretøjer til lokal, offentlig transport- for afsaltningsanlæg- for LPG og methan til industrielt brug.5) Kongeriget Spanien:- for LPG anvendt som motorbrændstof i køretøjer til lokal, offentlig transport- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.6) Den Franske Republik:- ved forbrug på Korsika, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.7) Den Italienske Republik:- for køretøjer til lokal, offentlig personbefordring- ved brug af affaldsgas som brændsel til opvarmning- ved forbrug i områderne Val d'Aosta og Gorizia- for methan anvendt som motorbrændstof- ved nedsættelse for mineralolier, der anvendes som brændsel ved fremstillingen af aluminiumoxid på Sardinien, forudsat at satsen ikke er lavere end de minimumssatser for punktafgiften på mineralolier, der er fastsat i EF-lovgivningen- ved nedsættelse for brændselsolie til produktion af damp og for gasolie, der benyttes i ovne til tørring og aktivering af molekylsier i Reggio Calabria, forudsat at satsen ikke er lavere end de minimumssatser for punktafgiften på mineralolier, der er fastsat i EF-lovgivningen- ved nedsættelse for benzin, der forbruges i området Friuli-Venezia Giulia, forudsat at satsen ikke er lavere end den minimumssats, der er fastsat i EF-lovgivningen- ved nedsættelse for mineralolier, der forbruges i områderne Udine og Trieste, forudsat at satserne ikke er lavere end de minimumssatser, der er fastsat i EF-lovgivningen.8) Irland:- for køretøjer til lokal, offentlig transport- ved fremstillingen af aluminiumoxid i Shannon-området- for LPG, naturgas og methan anvendt som motorbrændstof- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig- ved anvendelse af forskellige afgiftssatser på blyfri benzin efter forskellige miljøkategorier, forudsat at de anvendte satser ikke er lavere end de minimumssatser for punktafgiften på mineralolier, der er fastsat i EF-lovgivningen.9) Storhertugdømmet Luxembourg:- for køretøjer til lokal, offentlig transport- for LPG, naturgas og methan- ved nedsættelse for svær brændselsolie for at fremme brugen af mere miljøvenlige brændstoffer. Nedsættelsen skal specifikt knyttes til svovlindholdet, og afgiftssatsen på svær brændselsolie må ikke være lavere end minimumsafgiften på svær brændselsolie i henhold til gældende EF-lovgivning.10) Kongeriget Nederlandene:- for afsaltningsanlæg- for LPG, naturgas og methan.11) Republikken Østrig:- for LPG anvendt som motorbrændstof i køretøjer til lokal, offentlig personbefordring- ved fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig- for naturgas og methan.12) Den Portugisiske Republik:- ved lempelse for LPG, naturgas og methan anvendt som brændstof til lokal, offentlig transport- ved nedsættelse for brændselsolie, der forbruges i den selvstyrende region Madeira; nedsættelsen må ikke overstige ekstraomkostningerne i forbindelse med at transportere de pågældende produkter til forbrugsstedet- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.13) Republikken Finland:- for methan og LPG til alle formål- ved fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.14) Kongeriget Sverige:- ved nedsættelse for mineralolier, der benyttes til industrielle formål, forudsat at satserne ikke er lavere end de minimumssatser, der er fastsat i EF-lovgivningen- ved fritagelse for biologisk fremstillet methan og andre affaldsgasser- ved nedsættelse for diesel og let olie til opvarmning alt efter miljøklassifikation- for forskellige afgiftssatser på blyfri benzin efter forskellige miljøkategorier, forudsat at satserne ikke er lavere end de minimumssatser, der er fastsat i EF-lovgivningen.15) Det Forenede Kongerige Storbritannien og Nordirland:- for køretøjer til lokal, offentlig personbefordring- for LPG, naturgas og methan anvendt som motorbrændstof- for forskellige afgiftssatser på blyfri benzin efter forskellige miljøkategorier, forudsat at satserne ikke er lavere end de minimumssatser, der er fastsat i EF-lovgivningen- ved nedsættelse eller fritagelse for spildolie, der genanvendes som brændsel, enten direkte efter genvinding eller efter en oparbejdningsproces for spildolie, hvor genanvendelsen er afgiftspligtig.Artikel 2 Nedenstående undtagelser ophører med at være i kraft fra den 31. december 1996:1) Kongeriget Belgien:- for motorer, der anvendes til dræning af oversvømmede landområder- for luftfart, der ikke er omfattet af artikel 8, stk. 1, litra b), i direktiv 92/81/EØF- for sejlads i private lystfartøjer.2) Kongeriget Danmark:- for luftfart, der ikke er omfattet af artikel 8, stk. 1, litra b), i direktiv 92/81/EØF.3) Den Hellenske Republik:- for statens væbnede styrker- ved nedsættelse for diesel for at fremme brugen af mere miljøvenlige brændstoffer, når sådanne incitamenter er knyttet til bestemte tekniske specifikationer som f.eks. massefylde, svovlindhold, destillationsinterval, flammepunkt og indeks, og forudsat at disse satser ikke er lavere end de minimumssatser for punktafgiften på mineralolier, der er fastsat i EF-lovgivningen- for sejlads i private lystfartøjer, der ikke er indregistreret i Grækenland- ved fritagelse for brændstoffer, der anvendes til drift af de officielle køretøjer, der benyttes af premierministerens departement, den nationale politistyrke og metropolitterne.4) Den Franske Republik:- for brændstoffer, der benyttes af hyrevogne inden for grænserne af en årlig kvote- for luftfart, der ikke er omfattet af artikel 8, stk. 1, litra b), i direktiv 92/81/EØF- i forbindelse med visse foranstaltninger, der har til formål at yde bistand i områder, der affolkes.5) Den Italienske Republik:- for luftfart, der ikke er omfattet af artikel 8, stk. 1, litra b), i direktiv 92/81/EØF- for motorer, der anvendes til dræning af oversvømmede landområder- for ambulancer- for de nationale væbnede styrker.6) Irland:- for motorkøretøjer, der anvendes af handicappede- ved drift af fyrtårne- for luftfart, der ikke er omfattet af artikel 8, stk. 1, litra b), i direktiv 92/81/EØF- for sejlads i private lystfartøjer.7) Kongeriget Nederlandene:- for de nationale væbnede styrker- for motorer, der anvendes til dræning af oversvømmede landområder- for prøver af mineralolie, der anvendes til analyse, produktionsprøver eller andre videnskabelige formål.8) Den Portugisiske Republik:- for luftfart, der ikke er omfattet af artikel 8, stk. 1, litra b), i direktiv 92/81/EØF.9) Republikken Finland:- ved fritagelse for mineralolier, der anvendes til private lystfartøjer.10) Kongeriget Sverige:- ved fritagelse for flybenzin og flypetroleum til privatfly.11) Det Forenede Kongerige Storbritannien og Nordirland:- for sejlads i private lystfartøjer- for luftfart, der ikke er omfattet af artikel 8, stk. 1, litra b) i direktiv 92/81/EØF- ved drift af fyrtårne.Artikel 3 1. Rådets beslutning 92/510/EØF (3), 93/697/EF (4), 95/585/EF (5), 96/273/EF (6) og 96/418/EF (7) ophæves med virkning fra den 1. januar 1997.2. Nedenstående tilladelser, der er givet med baggrund i særlige politiske hensyn, og hvortil Rådet anses for at have givet tilladelse efter udløbet af fristen på to måneder i artikel 8, stk. 4, i direktiv 92/81/EØF, ophæves med virkning fra den 1. januar 1997:- Tilladelsen til Tyskland efter dette lands anmodning af 15. marts 1994, som Kommissionen underrettede medlemsstaterne om den 7. april 1994.- Tilladelsen til Spanien efter dette lands anmodning af 17. maj 1994, som Kommissionen underrettede medlemsstaterne om den 17. juni 1994.- Tilladelsen til Frankrig efter dette lands anmodning af 13. december 1993, som Kommissionen underrettede medlemsstaterne om den 7. april 1994.- Tilladelsen til Frankrig efter dette lands anmodning af 23. november 1994, som Kommissionen underrettede medlemsstaterne om den 19. december 1994.- Tilladelsen til Italien efter dette lands anmodning af 15. marts 1994, som Kommissionen underrettede medlemsstaterne om den 5. april 1994.- Tilladelsen til Irland efter dette lands anmodning af 30. juli 1993, som Kommissionen underrettede medlemsstaterne om den 15. september 1993.- Tilladelsen til Portugal efter dette lands anmodning af 11. marts 1994, som Kommissionen underrettede medlemsstaterne om den 7. april 1994.- Tilladelsen til Det Forenede Kongerige efter dette lands anmodning af 20. januar 1994, som Kommissionen underrettede medlemsstaterne om den 24. februar 1994.Artikel 4 Denne beslutning er rettet til medlemsstaterne.(1) EFT nr. L 316 af 31. 10. 1992, s. 12, ændret ved direktiv 94/74/EF (EFT nr. L 365 af 31. 12. 1994, s. 46).(2) EFT nr. L 316 af 31. 10. 1992, s. 12, ændret ved direktiv 94/74/EF (EFT nr. L 365 af 31. 12. 1994, s. 46).(3) EFT nr. L 316 af 31. 10. 1992, s. 16.(4) EFT nr. L 321 af 23. 12. 1993, s. 29.(5) EFT nr. L 327 af 30. 12. 1995, s. 33.(6) EFT nr. L 102 af 24. 4. 1996, s. 40.(7) EFT nr. L 172 af 11. 7. 1996, s. 22.